**MINISTARSTVO PROSVJETE, NAUKE I INOVACIJA**

**IZVJEŠTAJ O SPROVEDENOJ JAVNOJ RASPRAVI O**

**Nacrtu zakona o izmjenama i dopunama**

**Zakona o stručnom obrazovanju**

Javna rasprava o Nacrtu zakona o izmjenama i dopunama Zakona o stručnom obrazovanju trajala je od 27. novembra 2024. godine do 17. decembra 2024. godine.

Javna rasprava u navedenom roku sprovedena je dostavljanjem primjedbi, predloga i sugestija zainteresovane javnosti u elektronskom obliku.

Donošenje Zakona o izmjenama i dopunama Zakona o stručnom obrazovanju jedna je od prioritetnih aktivnosti Ministarstva prosvjete, nauke i inovacija koja je utvrđena Srednjoročnim programom rada Vlade Crne Gore 2024-2027 i Programom rada Vlade za 2024. godinu.

Ministarstvo prosvjete, nauke i inovacija formiralo je Radnu grupu za pripremu Nacrta zakona, Rješenjem broj: 11/1-604/24-6986/1 od 24. septembra 2024. godine.

U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG”, broj 41/18), Ministarstvo je na oficijelnom sajtu objavilo Javni poziv za predlaganje predstavnika/ce nevladine organizacije u Radnoj grupi za pripremu Predloga zakona o izmjenama i dopunama Zakona o stručnom obrazovanju. U predviđenom roku nijedna NVO nije se prijavila.

Saglasno Uredbi, Ministarstvo je dana 27. novembra 2024. godine objavilo Poziv za javnu raspravu o Nacrtu zakona o izmjenama i dopunama Zakona o stručnom obrazovanju koja je trajala 20 dana od dana objavljivanja Javnog poziva na internet stranici Ministarstva prosvjete, nauke i inovacija [www.mpni.gov.me](http://www.mpni.gov.me).

Nakon završene Javne rasprave, Ministarstvo prosvjete, nauke i inovacija razmotrilo je sve pristigle primjedbe, predloge i sugestije i sačinilo Izvještaj о sprovedenoj Javnoj raspravi koji se objavljuje nа internet stranici Ministarstva.

**Rezime dostavljenih primjedbi, predloga i sugestija sa odgovorom obrađivača:**

|  |  |  |  |  |
| --- | --- | --- | --- | --- |
| **RB** | **PODNOSILAC** | **PRIMJEDBE, PREDLOZI I SUGESTIJE** | **OBRAZLOŽENJE** | **ODGOVOR****OBRAĐIVAČA** |
| **1** | Miljan Kovačević, profesor ekonomske grupe predmeta | *Primjedba/predlog/ sugestija 1:*Predlog da se u Zakon uvrsti stavka da u modularizovanoj nastavi svi ishodi učenja u modulu moraju biti pozitivni (bez obzira na važnost ishoda) da bi se izvela pozitivna ocjena modula.*Primjedba/predlog/ sugestija 2:*Predlog da se u Zakon uvrsti stavka da, u okviru jednog ishoda učenja u modularizovanoj nastavi, svi oblici nastave (T,V,P) moraju biti pozitivni (najmanje ocjena dovoljan (2)) kako bi se izvela pozitivna ocjena ishoda (KP). | *Obrazloženje primjedbe/predloga/ sugestije 1:*U praksi nastavnici imaju problem, a djeca ostvaruju slabije rezultate ukoliko im dozvolimo da neki ishod ne moraju učiti jer znaju da će na osnovu ostalih ishoda imati pozitivnu ocjenu modula.*Obrazloženje primjedbe/predloga/ sugestije 2:*U praksi nastavnici često imaju problem da učenici neće da uče teorijski dio ili da rade vježbe ukoliko znaju da će dobiti pozitivnu ocjenu ishoda na osnovu pozitivne ocjene npr. praktične nastave. | *Odgovor na predlog 1:*Predlog se ne prihvata. U skladu sa članom 59 Zakona o stručnom obrazovanju, način i postupak ocjenjivanja učenika, odnosno polaznika bliže se uređuje propisom Ministarstva.Dostavljeni predlog biće razmotren tokom izrade podzakonskog akta. *Odgovor na predlog 2:*Predlog se ne prihvata.U skladu sa članom 59 Zakona o stručnom obrazovanju, način i postupak ocjenjivanja učenika, odnosno polaznika bliže se uređuje propisom Ministarstva.Dostavljeni predlog biće razmotren tokom izrade podzakonskog akta.  |
| **2** | Nataša Bulatović, profesor ekonomske grupe predmeta, JU SMŠ “Ivan Goran Kovačić” Herceg Novi | *Primjedba/predlog/ sugestija 1:*U dijelu zakona koji se odnosi na ocjenjivanje, tačnije član zakona (65) kojim se uređuje način zaključivanja ocjene smatram da je neophodno precizirati način izvođenja zaključne ocjene za module kod kojih je predviđeno izvođenje nastave sa dva ili tri oblika nastave (teorija, vježbe, praktična nastava) na način da stoji: ZAKLJUČNA OCJENA ISHODA UČENJA MOŽE BITI POZITIVNA SAMO AKO SU OCJENE SVIH OBLIKA NASTAVE POZITIVNE. | *Obrazloženje primjedbe/predloga/ sugestije 1:*Iz modula koji se sastoje iz dva oblika nastave TEORIJA i PRAKTIČNA NASTAVA, pri čemu se praktična nastava izvodi kod poslodavca, učenici često smatraju da je dovoljno da imaju pozitivnu ocjenu iz samo jednog oblika nastave i da im mora biti zaključena pozitivna ocjena iz tog ishoda - naročito ako iz praktične nastave imaju ocjenu veću od dovoljan (2). Time se obesmišljava postojanje i ocjenjivanje teorijskog oblika nastave iz istog modula. Ovo je naročito prisutno kada u istom modulu teorijsku nastavu predaje jedan profesor a praktičnu nastavu drugi.  | *Odgovor na predlog 1:*Predlog se ne prihvata.U skladu sa članom 59 Zakona o stručnom obrazovanju, način i postupak ocjenjivanja učenika, odnosno polaznika bliže se uređuje propisom Ministarstva.Dostavljeni predlog biće razmotren tokom izrade podzakonskog akta. |

Podgorica, 20. decembar 2024. godine

 **MINISTARKA**

 **Prof. dr Anđela Jakšić-Stojanović**